# Budapesti Autonóm Gyülekezet

### A Wikipédiából, a szabad lexikonból.

A Budapesti Autonóm Gyülekezet (BAGY) magyarországi kisebb egyház, protestáns, evangéliumi és karizmatikus jellegű.

1998-ban jött létre, amikor egy kisebb csoport kiszakadt a Hit Gyülekezetéből. 1998 nyarán a Hit Gyülekezete néhány presbitere - saját bevallásuk szerint - megelégelték az közösség vezetésében uralkodó állapotokat, és saját felekezet alapítása mellett döntöttek. A Fővárosi Bíróság 1998. november 19-én kelt végzésevel hivatalosan is nyilvántartásba vette a 256 természetes személy által alapított egyházat. Az ezt megelőző és követő néhány hét-hónap zajos médiafigyelem kereszttüzében telt, a Hit Gyülekezete ellen indult, és végül eredménytelenül zárult hatósági vizsgálatok során a BAGY vezetőségéből (Piszter Ervin, Görbicz Tamás, Takács Ferenc) többen is kaptak szereplési lehetőséget az országos médiában. Később a figyelem elterelődött a felekezetről, legutóbb a 2006-os válastási kampány során lehetett nevüket hallani, amikor Orbán Viktor személyesen fogadta 10 történelmi kisegyház, így az alig 8 éves történelmi múltra visszatekint Autonóm felekezet vezetőit is.

A 2003. évi 1-1 százalékos felajánlások során 387 fő jelölte meg kedvezményezettként az egyházat, az eltelt időben a szám valamelyest csökkent. Az egyházat a négytagú presbitérium vezeti. A presbitérium vezetője, a gyülekezet pásztora Piszter Ervin lelkész. Tagjai: Görbicz Tamás, Takács Ferenc és Varga Iván. Az egyház javait a közgyűlés által közvetlenül választott Gazdasági Bizottság (GB) kezeli. A GB hat fős, vezetője ideiglenesen Orsovai Dezső. A presbitérium munkáját a diakónusok segítik, akik szervezésben, különböző az istentisztelettel kapcsolatos szolgálatokban és házi kisközösségek, imacsoportok vezetésében tevékenykednek. Az egyház legfelsőbb döntéshozó szerve a közgyűlés (eklézsia), amely az egyházat megalapító természetes személyekből és az egyházhoz csatlakozó tagokbó áll. A csatlakozni kívánó tagoktól az egyház írásbeli nyilatkozatot követel meg.

## [szerkesztés] Külső hivatkozások

- A felekezet honlapja

A lap eredeti címe "http://hu.wikipedia.org../../../b/u/d/Budapesti_Auton%C3%B3m_Gy%C3%BClekezet_0463.html"

Kategóriák: Magyarországi protestáns egyházak | Budapest

##### Views

- Szócikk
- Vitalap
- Aktuális változat

##### Keresés